29.9.2023
RO
Jurnalul Oficial al Uniunii Europene
C 349/137
2.10.
Transportul rutier comercial este sistemul nervos al lanțului valoric al economiei UE.
Transportul rutier reprezintă o mare parte din PIB-ul (produsul intern brut) UE și asigură locuri de muncă pentru peste 3,4 milioane de persoane la nivelul UE (13).
Printre provocările cu care se confruntă sectorul se numără sporirea siguranței și securității transporturilor, menținând totodată eficiența pieței unice și îmbunătățind condițiile de muncă în acest sector și în mediul transporturilor în ansamblu. 2.11.
Evoluțiile recente din peisajul geopolitic au concentrat atenția asupra necesității de a asigura reziliența lanțului logistic de aprovizionare al UE, chiar și în situațiile cele mai dramatice.
Creșterea cheltuielilor cu energia și a dependențelor de energie și de materii prime – împreună cu strategiile protecționiste agresive ale unor actori internaționali importanți – au amenințat sistemul economic al UE și bunăstarea cetățenilor săi.
Sistemul de transport rutier comercial al UE trebuie să rămână competitiv, accesibil și pe deplin operațional, chiar și în cele mai critice circumstanțe.
Cadrul de reglementare ar trebui să asigure acest lucru. 3.
Propunerea de regulament 3.1.
Propunerea este menită să înlocuiască Regulamentul (UE) 2019/1242 al Parlamentului European și al Consiliului (14) din 2019 privind standardele privind emisiile de CO2 ale vehiculelor grele.
În pofida faptului că nu este posibilă o evaluare a rezultatelor regulamentului în vigoare în prezent, Comisia consideră că aceasta este necesară pentru a contribui la obiectivele Pactului verde european și ale Legii europene a climei.
Acesta stabilește noi obiective obligatorii privind emisiile de CO2, aplicabile începând cu 2025. 3.2.
Propunerea vizează camioanele (peste 5 tone), autobuzele urbane și autobuzele pe distanțe lungi (peste 7,5 tone), precum și remorcile (un vehicul fără motor tractat de un autovehicul).
Deși aceasta este o extindere importantă a domeniului de aplicare al regulamentului, persistă o lacună de reglementare în ceea ce privește reglementarea emisiilor de CO2 generate de autoturisme și de vehiculele utilitare ușoare (camioane cu o greutate cuprinsă între 3,5 și 5 tone). 3.3.
Comisia propune obiective noi și mai ambițioase privind emisiile de CO2 pentru vehiculele grele noi începând cu 2030, pentru a îndeplini obiectivele menționate anterior.
Conform propunerii, în medie și comparativ cu nivelurile din 1990, emisiile de CO2 s-ar reduce cu: — 45 % de la 1 ianuarie 2030; — 65 % de la 1 ianuarie 2035; și — 90 % de la 1 ianuarie 2040. 3.4.
Noile autobuze urbane din UE vor trebui să fie toate cu emisii zero (100 % din vehicule cu emisii zero) începând din 2030.
3.5.
O derogare de la obiectivele de reducere a emisiilor de CO2 se va aplica următoarelor vehicule grele:
— micii producători (până la 100 de vehicule); — vehiculele utilizate în scopuri miniere, forestiere și agricole; — vehiculele concepute și fabricate pentru a fi utilizate de forțele armate și vehiculele cu șenile; — vehiculele concepute și fabricate sau adaptate pentru a fi folosite de către serviciile de protecție civilă, serviciile de pompieri și forțele de menținere a ordinii publice sau serviciile de asistență medicală de urgență; — vehiculele de uz specific, cum ar fi camioanele pentru colectarea gunoiului. 3.6.
Spre deosebire de standardele privind emisiile de CO2 pentru autoturisme și vehicule utilitare ușoare, propunerea Comisiei privind vehiculele grele consideră vehiculele cu ardere internă pe bază de hidrogen (alături de alte tehnologii alternative disponibile în prezent, cum ar fi vehiculele electrice pe bază de baterii sau pilele de combustie cu hidrogen) ca fiind o opțiune cu emisii zero la țeava de evacuare.
(13) (14)
Eurostat, 2014, date din Ancheta asupra forței de muncă.
Regulamentul (UE) 2019/1242 al Parlamentului European și al Consiliului din 20 iunie 2019 de stabilire a standardelor de performanță privind emisiile de CO2 pentru vehiculele grele noi și de modificare a Regulamentelor (CE) nr.
595/2009 și (UE) 2018/956 ale Parlamentului European și ale Consiliului și a Directivei 96/53/CE a Consiliului (JO L 198, 25.7.2019, p. 202).